10.

Článok 4i sa mení takto: a) V odseku 1 sa písmeno d) nahrádza takto: „d) dovážať alebo nakupovať, od 30. septembra 2023, priamo či nepriamo výrobky zo železa a ocele, akú sú uvedené v prílohe XVII k nariadeniu (EÚ) č. 833/2014, ak sú spracované v tretej krajine a obsahujúce výrobky zo železa a ocele s pôvodom v Rusku, ako sú uvedené v prílohe XVII k nariadeniu (EÚ) č. 833/2014; pokiaľ ide o výrobky uvedené v prílohe XVII nariadenia (EÚ) č. 883/2014 spracované v tretej krajine, zahŕňajúce výrobky z ocele s pôvodom v Rusku a patriace pod číselný znak KN 7207 11 alebo číselný znak KN 7207 12 10, tento zákaz sa od 1. apríla 2024 uplatňuje na číselný znak KN 7207 11 a od 1. októbra 2024 na číselný znak KN 7207 12 10;“. b) V odseku 1 sa dopĺňa toto písmeno: „e) priamo alebo nepriamo poskytovať technickú pomoc, sprostredkovateľské služby, financovanie alebo finančnú pomoc vrátane finančných derivátov, ako aj poistenie a zaistenie v súvislosti so zákazmi uvedenými v písmenách a), b), c) a d).“ c) Odsek 2 sa nahrádza takto: „2. Pokiaľ ide o tovar uvedený v časti A prílohy XVII k nariadeniu (EÚ) č. 833/2014, a bez ohľadu na jeho uvedenie v časti B tej istej prílohy, sa zákazy uvedené v odseku 1 nevzťahujú na plnenie zmlúv do 17. júna 2022, ktoré boli uzavreté pred 16. marcom 2022, alebo doplnkových zmlúv potrebných na plnenie takýchto zmlúv.“ d) Dopĺňajú sa tieto odseky: „3. Pokiaľ ide o tovar uvedený v časti B prílohy XVII k nariadeniu (EÚ) č. 833/2014, ktorý nie je uvedený v časti A tej istej prílohy, a bez toho, aby bol dotknutý odsek 4, zákazy uvedené v odseku 1 sa nevzťahujú na plnenie zmlúv do 8. januára 2023, ktoré boli uzavreté pred 7. októbrom 2022, alebo doplnkových zmlúv potrebných na plnenie takýchto zmlúv. Toto ustanovenie sa nevzťahuje na tovar patriaci pod číselné znaky KN 7207 11 a 7207 12 10, na ktorý sa vzťahujú odseky 4 a 5. 4. Zákazy uvedené v odseku 1 písm. a), b), c) a e) sa nevzťahujú na dovoz, nákup alebo prepravu týchto množstiev tovaru, ktorý patrí pod číselný znak KN 7207 12 10, ani na súvisiacu technickú alebo finančnú pomoc: a) 3 747 905 metrických ton od 7. októbra 2022 do 30. septembra 2023; b) 3 747 905 metrických ton od 1. októbra 2023 do 30. septembra 2024. 5. Zákazy uvedené v odseku 1 sa nevzťahujú na dovoz, nákup alebo prepravu týchto množstiev tovaru, ktorý patrí pod číselný znak KN 7207 11, ani na súvisiacu technickú alebo finančnú pomoc: a) 487 202 metrických ton od 7. októbra 2022 do 30. septembra 2023; b) 85 260 metrických ton od 1. októbra 2023 do 31. decembra 2023; c) 48 720 metrických ton od 1. januára 2024 do 31. marca 2024. 6. Kvóty na objem dovozu stanovené v odsekoch 4 a 5 spravuje Komisia a členské štáty v súlade so systémom správy colných kvót stanoveným v článkoch 49 až 54 vykonávacieho nariadenia Komisie (EÚ) 2015/2447 (*). 7. Odchylne od odseku 1 môžu príslušné orgány povoliť nákup, dovoz alebo presun tovaru uvedeného v prílohe XVII k nariadeniu (EÚ) č. 833/2014 za podmienok, ktoré považujú za vhodné, po tom, ako určia, že je to potrebné na zriadenie, prevádzku, údržbu, dodávku paliva a jeho opätovné spracovanie a zaistenie bezpečnosti civilných jadrových kapacít, a na pokračovanie projektovania, výstavby a uvádzania do prevádzky, ktoré sú potrebné na dokončenie civilných jadrových zariadení, na dodávku prekurzorového materiálu na výrobu rádioizotopov na lekárske účely a podobných lekárskych aplikácií, alebo kritické technológie na monitorovanie environmentálneho žiarenia, ako aj na civilnú jadrovú spoluprácu, najmä v oblasti výskumu a vývoja. 8. Dotknutý členský štát informuje ostatné členské štáty a Komisiu o všetkých povoleniach udelených podľa odseku 7 do dvoch týždňov odo dňa vydania povolenia. (*) Vykonávacie nariadenie Komisie (EÚ) 2015/2447 z 24. novembra 2015, ktorým sa stanovujú podrobné pravidlá vykonávania určitých ustanovení nariadenia Európskeho parlamentu a Rady (EÚ) č. 952/2013, ktorým sa ustanovuje Colný kódex Únie (Ú. v. EÚ L 343, 29.12.2015, s. 558).“"